বরিশাল-৫ আসনের আওয়ামী লীগের সদস্য বেগম জেবুন্নেছা আফরোজের এক প্রশ্নের জবাবে আইনমন্ত্রী জানান, অধস্তন আদালতের কার্যক্রমের গতিশীলতা বৃদ্ধির জন্য প্রধানমন্ত্রীর উদ্যোগে ই-জুডিশিয়ারি নামক একটি প্রকল্প গ্রহণের উদ্যোগ নিয়েছে। এ প্রকল্পটি বাস্তবায়িত হলে দেশের আদালতসমূহ ডিজিটালাইজড হবে এবং আধুনিক কম্পিউটারাইজড প্রযুক্তি ব্যবহারের মাধ্যমে বিচার প্রক্রিয়া আরও সহজ, স্বচ্ছ এবং গতিশীল হবে।